جان اڅکزی

جان اڅکزی   چې بشپړ نوم يې جان محمد اڅکزی دی،  يو پاکستانی سياستوال ،امنيتي شنونکی او د پاکستان مسلم لیگ ن يو مخکښ غړی دی چې د انورالحق کاکړ د لومړي وزارت پرمهال د بلوچستان د اطلاعاتو وزير  او د جمعيت علماء اسلام مولانا فضل الرحمان د گوند وياند پاتې شوی دی. نوموړی د پاکستان او په ځانگړې توگه د بلوچستان د وضعيت اړوند د نظر څرگندولو او په افغانانو د تورو لگولو له امله خورا مشهور دی. 
 لومړنی ژوند او زده کړې 
جان اڅکزی په ۱۹۷۰ز کال د بلوچستان ايالت په کوېټه کې په يوه پښتنه کورنۍ کې زېږېدلی دی، هغه خپلې لوړې زده کړې په بلوچستان پوهنتون کې ترسره کړې دي او له هغې وروسته يې نورې زده کړې په لندن پوهنتون کې ترسره کړې دي.
 مسلکي ژوند 
اڅکزي دوه لسيزې په برېتانيا کې ژوند تېر کړ او د بي بي سي نړۍ‌والو خدمتونو او امريکا غږ سره يې دنده ترسره کړه.هغې شپږ کاله د بلوچستان ټايمز سره د ليکوال په توگه کار وکړ. په ۱۹۹۶ز کال يې خپله مجله کوېټه گازېټ پيل کړه.

پاکستان ته له راستنېدو ورسته يې د جمعيت علمای اسلام (ف) گوند غړيتوب واخيست او له ۲۰۱۳ز څخه تر ۲۰۱۵ز پورې د ياد گوند وياند په توگه دنده ترسره کړه. هغه د ياد گوند د مشر مولانا فضل الرحمان د نږدې همکارانو له ډلې گڼل کېده.

د ۲۰۱۵ز کال په سېپتمبر کې اڅکزی د ياد گوند له ځينو مشرانو سره د اختلافاتو له کبله ياد گوند پرېښود.
او د ۲۰۱۶ز کال په جون کې د پاکستان مسليم ليگ (ن) سره يوځای شو. هغه د لومړي وزير نواز شيف او لومړي وزير شاهد خاقان عباسي په مشرۍ د مسلم ليگ (ن) د حکومت وياند شو.

د ۲۰۲۳ز کال د اگست مياشت کې د بلوچستان د اطلاعاتو سرپرست وزير وټاکل شو چې د ۲۰۲۴ز کال د بلوچستان ايالتي ټاکنو پورې په دې دنده بوخت و. 

 سرچينې